Калі не стала СССР і КПСС, а Чарнецкі да гэтага часу ўжо некалькі гадоў працаваў старшынёй Бярозкаўскага сельвыканкама, то паехаў ён у Докшыцы, пайшоў да былога загадчыка аргаддзела райкама партыі Расціслава Лубачкі і папрасіў сваю асабістую справу, уліковую картку, а таксама партыйныя дакументы яшчэ некаторых членаў саўгаснай партарганізацыі. Да сённяшняга захоўвае іх у сябе дома. Гэта яго жыццё і камуніст Іван Чарнецкі ніколі ад яго не адмаўляўся.